**Saksija-Anhalte** (vācu: *Sachsen-Anhalt*) ir federālā zeme Vācijas centrālajā daļā.

Ģeogrāfija
----------

Robežojas ar Lejassaksiju ziemeļrietumos, Brandenburgu ziemeļaustrumos, Saksiju dienvidaustrumos un Tīringeni dienvidrietumos.

Saksija-Anhalte lielākoties atrodas Magdeburgas līdzenumā, vienīgi zemes dienvidrietumos atrodas Harca kalni. Šeit ir no lauksaimniecības viedokļa viena no augsvērtīgākajām augsnēm visā Vācijā. Lielākās upes: Elba, Allere, Zāle, Hāfele.

Vēsture
-------

Saksijas-Anhaltes teritorija vēsturiski izveidojusies no Anhaltes, Prūsijas Saksijas provinces un Braunšveigas-Lineburgas hercogistes nelieliem anklāviem. Federālās zemes ziemeļdaļa ir senais Altmarkas novads.

Federālā zeme tika izveidota 1990. gadā, kad atkal izveidojās apvienotā Vācija. Pirms 1990. gada federālās zemes teritorija ietilpa VDR, kuras sastāvā no 1947. līdz 1952. gadam arī eksistēja šāda administratīva vienība.

Saksiju-Anhalti var uzskatīt par luterticības rašanās vietu, jo 16. gadsimtā šeit darbojās Mārtiņš Luters un Filips Melanhtons. Saksijā-Anhaltē dzimuši Ernests Gliks, Georgs Frīdrihs Hendelis, Oto fon Bismarks, Frīdrihs Nīče, Osvalds Špenglers.

Ekonomika
---------

Apvidū izsenis ir labi attīstīta lauksaimniecība un pārtikas rūpniecība. Zemes dienvidos attīstīta vīnkopība. Ķīmiskā rūpniecība. Magdeburgā un Desavā — mašīnbūve. Pēc Vācijas apvienošanās daudzi uzņēmumi bankrotēja, tāpēc federālajā zemē ir augsts bezdarba līmenis. Iedzīvotāju skaits samazinās, jo daudzi iedzīvotāji pārcēlušies uz turīgākajiem valsts rietumu apgabaliem.

Administratīvais iedalījums
---------------------------

Iedalās 21 apriņķī (*Landkreis*) un 3 neatkarīgās pilsētās (*kreisfreien Städte*).

Saksijas-Anhaltes apriņķi
Rajoni:

|  |  |
| --- | --- |
| 1. Altmarka - Zalcvēdele (*Altmarkkreis Salzwedel*)
2. Anhalte - Cerbsta (*Anhalt-Zerbst*)
3. Ašerslēbene - Štāsfurta (*Aschersleben-Staßfurt*)
4. Bernburgas apriņķis (*Bernburg*)
5. Biterfeldas apriņķis (*Bitterfeld*)
6. Bērdes apriņķis (*Bördekreis*)
7. Burgenlandes apriņķis (*Burgenlandkreis*)
8. Halberštates apriņķis (*Halberstadt*)
9. Jerihovas zeme (*Jerichower Land*)
10. Kētenes rajons (*Köthen*)
11. Mansfeldas zeme (*Mansfelder Land*)
 | 12. Mērzeburga - Kverfurte (*Merseburg-Querfurt*)
13. Ores apriņķis (*Ohrekreis*)
14. Kvedlinburgas apriņķis (*Quedlinburg*)
15. Zāles apriņķis (*Saalkreis*)
16. Zangerhauzenas apriņķis (*Sangerhausen*)
17. Šēnebekas apriņķis (*Schönebeck*)
18. Štendālas apriņķis (*Stendal*)
19. Veisenfelsas apriņķis (*Weißenfels*)
20. Vernigerodes apriņķis (*Wernigerode*)
21. Vitenbergas apriņķis (*Wittenberg*)
 |

Neatkarīgas pilsētas:

Desava - Halle - Magdeburga

Pilsētas
--------

Lielākās pilsētas :

* Halle
* Magdeburga — galvaspilsēta
* Desava

Ievērojamas vietas
------------------

Vairākas vietas Saksijā-Anhaltē iekļautas UNESCO Pasaules mantojuma sarakstā:

* Kvedlinburga — lieliski saglabājusies viduslaiku vecpilsēta.
* Lutera vietas Eislēbenē un Vitenbergā — vietas, kuras saistītas ar Mārtiņa Lutera darbību.
* Desavas - Verlicas parku valstība — XVIII gs. angļu stila parks ar tālaika apbūvi.
* Bauhausa vietas Desavā (kopā ar Veimāru) — vietas, kas saistītas ar "Bauhaus" attīstību.

Tūristu iemīļota vieta ir arī Harca kalni un pie kalnu masīva esošies senās mazpilsētas (Kvedlinburga, Vernigerode, Halberštate).

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Saksija-Anhalte***.
* *Encyclopædia Britannica* raksts (angliski)
* *Brockhaus Enzyklopädie* raksts (vāciski)

|  |  |  |  |
| --- | --- | --- | --- |
| 

| * s
* d
* l
Vācijas federālās zemes Valsts karogs: Vācija |
| --- |
|  |
| 
* Bādene-Virtemberga
* Bavārija
* Berlīne
* Brandenburga
* Brēmene
* Hamburga
* Hesene
* Lejassaksija
* Mēklenburga-Priekšpomerānija
* Reinzeme-Pfalca
* Saksija
* Saksija-Anhalte
* Šlēsviga-Holšteina
* Tīringene
* Zāra
* Ziemeļreina-Vestfālene

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 122573067
* LCCN: n82166972
* GND: 4051181-9
* SELIBR: 274440
* BNF: cb121688914 (data)
* NKC: ge130747
* BNE: XX5447377

 |

 |